Diari Oficial de la Generalitat Valenciana


Sumari del DOGV 5706, del 19-02-2008 (2008/2058)

ORDE de 7 de febrer de 2008, de la Conselleria d'Educació, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenrotllament tecnològic a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5706

Data del DOGV
:   19-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/2058


Data del document
:   07-02-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * assignació per estudis
    * suport econòmic
    * investigació científica
    * universitat
    * personal d'investigació
    * centre d'investigació
    * projecte d'investigació

ORDE de 7 de febrer de 2008, de la Conselleria d'Educació, per la qual es publiquen les línies pressupostàries i es determinen els crèdits que han de finançar les ajudes i beques per al foment de la investigació científica i el desenrotllament tecnològic a la Comunitat Valenciana. [2008/2058]  
Per mitjà de l'Orde de 7 de setembre de 2007, del conseller d'Educació, es van convocar les renovacions de diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana, que va ser publicada en el Diari Oficial de la Comunitat Valenciana número 5.611, de data 2 d'octubre.  
Per mitjà de l'Orde de 28 de desembre de 2007, del conseller d'Educació, es van convocar diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana, que va ser publicada en el Diari Oficial de la Comunitat Valenciana número 5.689, de data 28 de gener de 2008.  
Per mitjà de l'Orde de 28 de desembre de 2007, del conseller d'Educació, es van convocar ajudes per al desenrotllament d'accions científiques del programa d'investigació d'excel·lència Prometeu, que va ser publicada en el Diari Oficial de la Comunitat Valenciana número 5.689, de data 28 de gener de 2008.  
Després de la publicació de la Llei 15/2007, de 31 de desembre, de la Generalitat, de Pressupostos per a l'exercici 2008, i segons el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text refós de la Llei d'Hisenda Pública Valenciana, és procedent publicar les línies de subvenció que han de finançar les ajudes i beques previstes en la mencionada orde, així com l'import global màxim destinat a esta.  
En virtut d'això,  
ORDENE  
Article 1  
Per a l'exercici 2008 les ajudes i beques per al foment de la investigació científica i el desenrotllament tecnològic a la Comunitat Valenciana, convocades per mitjà de l'Orde de 7 de setembre de 2007, es finançaran a càrrec de la secció, programa, línia i import global màxim que a continuació s'indiquen:  
Ajudes i beques previstes en l'Orde de 7 de setembre de 2007, excepte la renovació de les ajudes per a la constitució d'una xarxa de grups i centres d'investigació prevista en l'annex IX:  
Secció 09. Programa 542.50 Investigació, Transferència Tecnològica i Suport a Infraestructures  
Capítol IV  
Línia: T4015. Import global màxim: 8.000.000 euros  
Ajudes per a la constitució d'una xarxa de grups i centres d'investigació previstes en l'annex IX:  
Secció 09. Programa 542.50 Investigació, Transferència Tecnològica i Suport a Infraestructures  
Línia: T6531. Import global màxim: 432.000 euros  
Article 2  
Per a l'exercici 2008 les ajudes i beques per al foment de la investigació científica i el desenrotllament tecnològic a la Comunitat Valenciana, convocades per mitjà de l'Orde de 28 de desembre de 2007, es finançaran a càrrec de la secció, programa, línia i import global màxim que a continuació s'indiquen:  
Secció 09. Programa 542.50 Investigació, Transferència Tecnològica i Suport a Infraestructures  
Capítol IV  
Línia: T4015. Import global màxim: 3.800.000 euros  
Secció 09. Programa 542.50 Investigació, Transferència Tecnològica i Suport a Infraestructures  
Capítol VII  
Línia: T5768. Import global màxim: 250.000 euros  
Article 3  
Per a l'exercici 2008 les ajudes per al desenrotllament d'accions científiques del programa d'investigació d'excel·lència Prometeo, convocades per mitjà de l'Orde de 28 de desembre de 2007, es finançaran a càrrec de la secció, programa, línia i import global màxim que a continuació s'indiquen:  
Secció 09. Programa 542.50 Investigació, Transferència Tecnològica i Suport a Infraestructures  
Capítol IV  
Línia: T4015. Import global màxim: 5.000.000 euros  
Secció 09. Programa 542.50 Investigació, Transferència Tecnològica i Suport a Infraestructures  
Capítol VII  
Línia: T5768. Import global màxim: 450.000 euros  
Article 4  
La present orde produirà efectes l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
València, 7 de febrer de 2008  
El conseller d'Educació,  
ALEJANDRO FONT DE MORA TURÓN